এমিলিয়া ক্লার্ক
২০১০ সালে তাকে জর্জ আর. আর. মার্টিন রচিত "আ সং অব আইস অ্যান্ড ফায়ার" অবলম্বনে নির্মিত এইচবিওর মহাকাব্যিক কাল্পনিক "গেম অব থ্রোনস" ধারাবাহিকের ডিনেরিস টার্গেরিয়ান চরিত্রের জন্য নির্বাচন করা হয়। তাকে ব্রিটিশ অভিনেত্রী তামজিন মার্চেন্টের স্থলে নির্বাচন করা হয় এবং এর কারণ প্রকাশ করা হয় নি। এক সাক্ষাৎকারে ক্লার্ক বলেন তিনি অডিশনে ফাঙ্কি চিকেন ও রোবট নৃত্য প্রদর্শন করেছিলেন। ধারাবাহিকটি ২০১১ সালে শুরু হয় এবং ইতিবাচক সমালোচনা লাভের ফলে দ্রুতই চ্যানেলটি এর দ্বিতীয় মৌসুম শুরু করে দেয়। ক্লার্ক ২০১১ সালে তার ডিনেরিস চরিত্রের জন্য শ্রেষ্ঠ পার্শ্ব অভিনেত্রী বিভাগে ইওয়ি পুরস্কার লাভ করেন। ২০১৩ সালে তিনি ৬৫তম প্রাইমটাইম এমি পুরস্কারে শ্রেষ্ঠ পার্শ্ব অভিনেত্রী বিভাগে মনোনয়ন লাভ করেন। এছাড়া তিনি ২০১৫ ও ২০১৬ সালে আরও দুইবার এই বিভাগে মনোনয়ন লাভ করেন।
আ গেম অব থ্রোনস
নেড তার দুই মেয়ে সানসা ও আরিয়াকে নিয়ে রাজধানী কিংস ল্যান্ডিংয়ের উদ্দেশ্যে যাত্রা করেন এবং তার স্ত্রী ক্যাটলিন স্টার্ককে তার সংজ্ঞাহীন পুত্র ব্রান এবং তাদের জ্যেষ্ঠ ও কনিষ্ঠ পুত্র রব ও রিকনকে উইন্টারফেলে রেখে যান। দক্ষিণে যাওয়ার সময় আরিয়া এবং রাজা রবার্টের পুত্র জফ্রির মধ্যে বাদানুবাদ হয়। এর ফলে স্টার্ক ও ল্যানিস্টারদের মধ্যে এবং জফ্রি সানসার বাগদত্তা হওয়ায় দুই বোন আরিয়া ও সানসার মধ্যে সম্পর্কের অবনতি হয়। আরিয়ার নেকড়ে নাইমেরিয়া তাকে বাঁচানোর জন্য জফ্রিকে আক্রমণ করে। আরিয়া তাকে ল্যানিস্টারদের ক্রোধ থেকে বাঁচানোর জন্য সেখান থেকে তাড়িয়ে দেয়। অন্যদিকে সানসার নেকড়ে লেডিকে নাইমেরিয়ার স্থলে হত্যা করা হয়।